b'\n_START_ARTICLE_\nReinhold-Heinrich Heuer\n_START_PARAGRAPH_\nReinhold-Heinrich Heuer (mitmes v\xc3\xa4ljaandes ka Hoier, Goier, Hoijer; s\xc3\xbcndinud Narvas umbes 1881, surnud Narvas 1941) oli eesti maadleja, Euroopa meister elukutseliste hulgas. Ta paistis silma ka t\xc3\xb5stja ja tantsijana. Klubi: Peterburi \xe2\x80\x9cKalev\xe2\x80\x9d._NEWLINE_1907 tuli Heuer kindlalt Venemaa meistriks t\xc3\xb5stmises. Tollal v\xc3\xb5isteldi \xc3\xbcheksas t\xc3\xb5steviisis: surumine, rebimine ja t\xc3\xb5ukamine vasaku, parema ja m\xc3\xb5lema k\xc3\xa4ega. Ta tahtis v\xc3\xb5ita ka maadluses, kuid j\xc3\xa4i finaalis alla Iivari Tuomisele Soomest._NEWLINE_Kuid Venemaa meistriks maadluses tuli ta 1909 29 raskekaallase (\xc3\xbcle 98 kg) seas._NEWLINE_Hiljem hakkas Heuer elukutseliseks ja tuli ka Euroopa meistriks.'